Marea Britanie testează în masă. În Liverpool, aproape toată populația a fost verificată pentru COVID-19.
În Liverpool, aproape toată populația a fost testată pentru coronavirus. În patru săptămâni, incidenţa a scăzut la sub 100 de cazuri la suta de mii de locuitori. În UK au fost efectuate 44.812.139 teste pentru depistarea COVID-19.
Numărul îmbolnăvirilor de COVID-19 a scăzut semnificativ în Liverpool, după ce autorităţile au testat aproape toată populaţia.Patru sute de mii de persoane au fost testate, din totalul de 500.000.Iar rezultatele se văd. Acum, incidenţa este de sub o sută de cazuri la suta de mii de locuitori, faţă de peste şapte sute de cazuri, cât era acum 3-4 săptămâni.Medicul Radu Angelescu lucrează într-un spital din Liverpool şi spune că a scăzut și numărul bolnavilor COVID internați."La momentul respectiv aveam undeva la 500 de pacienţi. Acum, sunt undeva, cred că, sub 200.(…) Toată lumea care voia să meargă să se testeze, indiferent că avea simptome sau nu, a mers şi s-a testat. Şi astfel s-au identificat peste o mie de persoane care nu aveau absolut niciun simptom, dar care puteau să transmită mai departe virusul.", spune Radu Angelescu, medic român din Liverpool.